Filozofie a ştiinţei sau ştiinţă a filozofiei? 

- prefaţă- 


Libertatea de a gândi altfel ne crează probleme - 
cu toată demagogia actuală despre democraţie şi libertate 
a presei politice sau ştiinţifice. Cine iese din gloată şi nu 
urmează orbeşte ceea ce declară mai marii (totuşi 
efemeri!) ai zilei, este pus la zidul infamiei. 

Deseori cei de la putere intr-un domeniu au 
prezentat şi răspândit pseudo-gnoseologia lor ca... 
gnoseologie. Ontologia, după cum a fost văzută de cei de 
sus, a fost suprapusă/impusă celor de rând. 

însă dreptul investigaţiei în orice câmp de studiu 
sau creaţie ar trebui să fie suprem. Iar euristica să 
funcţioneze implacabil. 

“întrebarea ştiinţifică” a contribuit mereu la 
progress. Epistemologia nu ar putea evolua fără această 
“îndoială” în cunoaştere. Vrem să distingem între teorii 
fanteziste şi teorii realiste, între totalitarism politic şi 



totalitarism ştiinţific, între informaţii părtinitoare 
susţinute de anumite interese internaţionale şi infonnaţii 
imparţiale. Vrem să stabilim raportul dintre abstract şi 
material, dintre relativ şi absolut, dintre ego şi alter-ego, 
determinism şi non-determinism, pozitivism şi contra- 
pozitivism. Intere onecţiunile dintre domenii devin greu 
perceptibile. 

Referitor la filozofia spaţiului şi timpului: este 

spaţiultimp al lui Minkowski real sau imaginar? 
Detennină viteza supraluminală inversarea cauzalităţii, 
sau acesta este numai un pretext? Teoria Specială a 
Relativităţii este fizică sau metafizică? (In general, o 
teorie care naşte paradoxuri e chestionabilă...) Cât de 
strânsă este legată energia de materie? 

Noi pledăm pentru un proces cogniscibil care să 
nu aibă îngrădiri de nici o formă. Din această cauză, 
hermeneutica se impune a fi cât mai diversificată. 

Mai departe: este Universul infinit? Constatăm 
mai multe feluri de infinit. Pentru omul primitiv 
Pământul era infinit: fără început şi fără sfârşit. Omul 
primitiv se deplasa pe suprafaţa terestră oricât vroia fără 
să-i dea de capăt. Pentru omul modem Pământul este 
finit, fiindcă omul modem poate ieşi în afara lui şi să-l 
cuprindă cu privirea. Privit de aproape, Pământul pare 
infinit; privit de la mare depărtare pare finit. 



Tudor Păroiu diferenţia între un infinit uman şi 
un infinit absolut. 

Există un început sau sfârşit al timpului? Ce a 
fost înainte de Big Bang (în cazul că acesta s-a 
desfăşurat)? 

La fel şi cu Universul: cu toată ştiinţa şi tehnica 
actuală nu-1 putem privi decât din interior, de foarte 
aproape, deci Universul pare infinit. Dar, dacă este finit, 
cum ar arăta marginea sa? 


& 

Interviurile următoare împletesc cultura, ştiinţa, 
tehnica, şi viaţa intr-un multi-eu. De aceea volumul se 
numeşte multirelavititate : adică idei şi metodologii 
privite din unghiuri cât mai diferite de propagandă 
oficială. 

Autorul mulţumeşte tuturor celor care au avut 
răbdarea să-l asculte, citească, şi intervieveze. 

